ai4bharat/Pralekha huggingface dataset:
दूरसंचार आणि माहिती तंत्रज्ञान मंत्रालय
“डिजिटल दूरसंवाद क्षेत्रात नियामकीय सँडबॉक्सच्या माध्यमातून अभिनव तंत्रज्ञान, सेवा, यूज केसेस तसेच व्यापारी नमुन्यांना प्रोत्साहन” या विषयावरील टीआरएआय अर्थात ट्रायच्या सल्ला विषयक पत्रकावर टिप्पण्या अथवा सूचना पाठवण्याच्या अंतिम मुदतीत वाढ
नवी दिल्ली 18 जुलै 2023
भारतीय दूरसंचार नियामक प्राधिकरण ने 19 जून 2023 रोजी “डिजिटल दूरसंवाद क्षेत्रात नियामकीय सँडबॉक्सच्या माध्यमातून अभिनव तंत्रज्ञान, सेवा, यूज केसेस तसेच व्यापारी नमुन्यांना प्रोत्साहन” या विषयावरील सल्लाविषयक पत्रक जारी केले होते. विविध भागधारकांनी या पत्रकासंदर्भातील आपापल्या सूचना लिखित स्वरुपात 17 जुलै 2023 पर्यंत अथवा विरोधी टिप्पण्या 1 ऑगस्ट 2023 पर्यंत टीआरएआयकडे पाठवण्याचे निर्देश देण्यात आले होते.
उपरोक्त पत्रकावरील सूचना सादर करण्याच्या मुदतीत वाढ करण्याबाबत भागधारकांनी केलेल्या विनंतीवरुन त्यांना आता त्यांच्या सूचना लिखित स्वरुपात 31 जुलै 2023 पर्यंत अथवा विरोधी टिप्पण्या 16 ऑगस्ट 2023 पर्यंत टीआरएआयकडे पाठवता येतील असा निर्णय घेण्यात आला आहे.
या सूचना तसेच विरोधी टिप्पण्या टीआरएआयच्या ब्रॉडबॅंड आणि धोरण विश्लेषण विभागाचे सल्लागार संजीव कुमार शर्मा यांच्याकडे advbbpa@trai.gov.in या ईमेल पत्यावर प्राधान्याने इलेक्ट्रॉनिक स्वरुपात पाठवता येतील.
अर्थ मंत्रालय
केंद्र सरकारचे वित्त मंत्रालय आणि फिक्की यांनी संयुक्तपणे आयोजित केलेल्या भारत पायाभूत प्रदर्शन 2018चे केंद्रीय वित्त मंत्री पियुष गोयल यांच्या हस्ते मुंबईत उद्घाटन
महत्वाच्या राष्ट्रीय पायाभूत विकास कार्यक्रमा अंतर्गत कामगिरी आणि 80 देशातल्या गुंतवणूकदारांना गुंतवणुकीची संधी दर्शवणारे प्रदर्शन
केंद्र सरकारच्या वित्त मंत्रालयाचा अर्थ व्यवहार विभाग आणि फिक्की यांनी संयुक्तपणे भारत पायाभूत प्रदर्शन 2018 आयोजित केले आहे.आशियाई पायाभूत गुंतवणूक बँकेच्या तिसऱ्या वार्षिक बैठकीच्या बरोबर हे प्रदर्शन आयोजित करण्यात आले आहे.
ए आय आय बी ची 2018 ची वार्षिक बैठक मुंबईत 25-26 जूनला,एनसीपीए इथे आयोजित करण्यात आली आहे. भारत पायाभूत प्रदर्शन 2018 चे त्याच ठिकाणी 24-26 जून दरम्यान आयोजन करण्यात आले असून केंद्रीय वित्त मंत्री पियुष गोयल यांनी आज या प्रदर्शनाचे उद्घाटन केले.
पायाभूत प्रकल्प विकास क्षेत्रात, सार्वजनिक आणि खाजगी कंपन्यांना त्यांचे अद्ययावत तंत्रज्ञान,उपाय आणि प्रस्ताव मांडण्याची संधी या प्रदर्शना द्वारे मिळत आहे.सहभागी कंपन्या त्यांच्या क्षमता अधोरेखित करण्याबरोबरच उपस्थित प्रतिनिधींच्या माहितीसाठी, आपण पूर्ण केलेल्या महत्वाच्या प्रकल्पांविषयी माहिती मांडत आहेत.या प्रदर्शनाचे आगळे वैशिष्ट म्हणजे अनेक राज्य सरकारे आणि केंद्रीय मंत्रालये यामध्ये सहभागी होत असून,राष्ट्रीय विकास कार्यक्रमा अंतर्गत आपापल्या क्षेत्रात उपलब्ध असलेल्या गुंतवणुकीच्या संधी, जगभरातल्या वित्तीय गुंतवणूकदाराना दर्शवत आहेत.
संभाव्य भागीदार आणि गुंतवणूकदारांना व्यापारविषयक बैठका घेण्यासाठी मोठा वाव या प्रदर्शनातून मिळणार आहे.
तेल आणि नैसर्गिक वायू पवेलीयन या प्रदर्शनात असून यात आघाडीच्या सार्वजनिक-खाजगी कंपन्यांचा सहभाग असून आपल्या कार्य क्षेत्रातल्या आगामी प्रकल्पांची माहिती त्यांनी यामधे दर्शवली आहे.
स्मार्ट सिटी, सागरमाला, भारतमाला , गंगा पुनरुज्जीवन आराखडा आणि नद्या जोड प्रकल्प यासारखे महत्वाचे राष्ट्रीय विकास कार्यक्रम या प्रदर्शनात मांडण्यात आले आहेत.भारतातल्या रेल्वे क्षेत्रातल्या आधुनिकीकरण आराखड्यात प्रतिनिधीना रुची राहील,
महाराष्ट्र राज्य या प्रदर्शनाचे यजमान राज्य असून छत्तीसगड आणि गुजरात सरकार याची भागीदार राज्ये आहेत.
एस्सेल इन्फ्रास्ट्रक्चर, गेल, जेएसपीएल, एचपीसीएल, बीपीसीएल, एम एम आर डी ए,एम आय डी सी,सिडको,ओ इन जी सी, इंडियन ऑईल यासारख्या 50 हून अधिक संस्था या प्रदर्शनात सहभागी झाल्या आहेत.
पंतप्रधान कार्यालय
‘लोभ, नव्हे तर केवळ गरज’ हेच भारतासाठी कायम मार्गदर्शक तत्व राहिले आहे : पंतप्रधान
भारताच्या अक्षय ऊर्जा क्षमतेचे उद्दिष्ट दुपटीने वाढवून 450 गिगावॅट करण्याचा संकल्प
हवामान कृती शिखर परिषदेत पंतप्रधानांचे भाषण
नवी दिल्ली, 23 सप्टेंबर 2019
संयुक्त राष्ट्रांच्या सर्वसाधारण सभेदरम्यान संयुक्त राष्ट्रांच्या सरचिटणीसांनी आयोजित केलेल्या हवामान कृती शिखर परिषदेत पंतप्रधान नरेंद्र मोदी यांनी भाषण दिले.
गेल्यावर्षी आपल्याला ‘चॅम्पियन ऑफ द अर्थ’ पुरस्कार मिळाल्यानंतर संयुक्त राष्ट्र संघात भाषण करण्याची ही पहिलीच संधी आहे, असे पंतप्रधान यावेळी म्हणाले. हवामान बदलाच्या गंभीर आव्हानाचा सामना करण्यासाठी आज आपण जे प्रयत्न करत आहोत, ते पुरेसे नाहीत असे मत त्यांनी व्यक्त केले. यासाठी समाजाच्या मानसिकतेत बदल घडवण्याची गरज असून, त्यासाठी ‘हवामान बदल’ यासाठी जागतिक चळवळ बनवायला हवी, असे मोदी म्हणाले.
निसर्गाप्रती आदराची भावना, स्रोतांचा काळजीपूर्वक वापर, आपल्या गरजा कमी करणे आणि आपल्या उत्पन्ना इतकाच खर्च करणे, या सगळ्या महत्वाच्या गोष्टी भारतीय परंपरेत अंतर्भूत आहेत आणि आजही आम्ही त्यासाठी प्रयत्न करतो. ‘लोभ नाही तर केवळ गरजेपूरता’ वापर हे आमच्या जीवन जगण्याचे मार्गदर्शक तत्व आहे आणि म्हणूनच आज भारत हवामान बदलाच्या महत्वाच्या विषयावर केवळ बोलण्यासाठी नाही, तर कृतीशील दृष्टीकोन आणि आराखडा घेऊन आला आहे. अनेक शब्दांच्या शिकवणीपेक्षाही एक कृती अधिक मोलाची असते, यावर आमचा विश्वास आहे.
अजीवाश्म इंधनाचा वापर वाढवला जाऊन, 2022 पर्यंत भारताची अक्षय ऊर्जा क्षमता 150 गिगावॅटच्या किती तरी पुढे आणि नंतर 450 गिगावॅटपर्यंत वाढवली जाईल, असा संकल्प त्यांनी जाहीर केला. ई-वाहतूक आणि जैवइंधनाच्या मदतीने देशातल्या वाहतूक क्षेत्राला हरित करण्याची योजना असल्याचेही त्यांनी सांगितले. देशभरातल्या 150 दशलक्ष कुटुंबांपर्यंत स्वयंपाकाच्या स्वच्छ गॅसची सुविधा पोहोचवण्यात आली आहे, असे त्यांनी सांगितले.
जलसंवर्धनासाठी तसेच रेन वॉटर हार्वेस्टींगसाठी जलजीवन अभियान सुरु करण्यात आले आहे. याशिवाय जलस्रोतांच्या विकासासाठी येत्या काही वर्षात 50 अब्ज डॉलर्स इतका निधी खर्च केला जाणार आहे, असेही त्यांनी सांगितले.
आंतरराष्ट्रीय सौर सहकार्य अभियानाला जगभरातून उत्स्फूर्त प्रतिसाद मिळत असून, आतापर्यंत 80 देशांनी या अभियानात सहभाग घेतला आहे. औद्योगिक परिवर्तन क्षेत्रात भारत आणि स्वीडन मिळून नवा नेतृत्व समूह तयार केला आहे. या उपक्रमामुळे सरकारे आणि खाजगी क्षेत्रांना तंत्रज्ञानाच्या मदतीने अभिनव प्रयोग करण्याची संधी मिळेल, ज्याद्वारे उद्योग क्षेत्रांना कमी कार्बन उत्सर्जनासाठीचे तंत्रज्ञान विकसित करता येईल.
आपल्या पायाभूत सुविधांचे नैसर्गिक आपत्तींमुळे नुकसान होऊ नये, यासाठी भारताने आपत्तीविरोधी पायाभूत सुविधा सहकार्य सुरु केले आहे आणि इतर अनेक देशही या अभियानात सहभागी होणार आहेत. 15 ऑगस्टला भारताच्या स्वातंत्र्य दिनी एकदाच वापरल्या जाणाऱ्या प्लास्टिकला हद्दपार करण्याची जन चळवळ सुरु करण्यात आली, अशी माहितीही त्यांनी दिली. आता चर्चा पुरे झाली; जगाने याबद्दल कृती करण्याची वेळ आली आहे, असे पंतप्रधान म्हणाले.
B.Gokhale/R.Aghor/D.Rane
(Visitor Counter : 207
आरोग्य आणि कुटुंब कल्याण मंत्रालय
कोविड-19 लसीकरण –अद्ययावत स्थिती
राज्ये/केंद्रशासित प्रदेशांना आतापर्यंत 27.28 कोटींहून अधिक लसींच्या मात्रांचा पुरवठा
राज्ये/केंद्रशासित प्रदेशांकडे अद्याप 2.18 कोटी लसींच्या मात्रांचा साठा शिल्लक
देशव्यापी लसीकरणाचा भाग म्हणून, केंद्र सरकार सर्व राज्ये आणि केंद्रशासित प्रदेशांना कोविड लसींचा मोफत पुरवठा करत आहे. त्याशिवाय, लसींची थेट खरेदी करण्यासाठी राज्ये आणि केंद्रशासित प्रदेशांना केंद्र सरकार सुविधाही उपलब्ध करुन देत आहे. केंद्र सरकारच्या कोविड महामारी प्रतिबंध आणि व्यवस्थापन धोरणात, चाचण्या, संभाव्य रुग्णांचा मागोवा, उपचार आणि कोविड नियमांचे पालन यासह, व्यापक लसीकरण हा ही एक महत्वपूर्ण उपाय आहे.
कोविड लसीकरणाच्या, मुक्त आणि गतिमान धोरणाच्या तिसऱ्या टप्प्याच्या अंमलबजावणीला, दिनांक 1 मे 2021 पासून प्रारंभ झाला आहे.
या धोरणाअंतर्गत, दर महिन्याला, कोणत्याही लस उत्पादकाकडून एकूण उत्पादित आणि केंद्रीय औषध प्रयोगशाळेने मंजुरी दिलेल्या लसींपैकी 50 टक्के लसी,केंद्र सरकार खरेदी करत आहे. या लसींची खरेदी पुढेही सुरु राहणार असून, पूर्वीप्रमाणेच या लसींचा मोफत पुरवठा राज्ये/केंद्रशासित प्रदेशांना केला जाणार आहे.
सर्व राज्ये/केंद्रशासित प्रदेशांना आतापर्यंत 27.28 कोटींहून अधिक  लसींचा पुरवठा केंद्र सरकारकडून  तसेच राज्यांना थेट खरेदी सुविधेच्या माध्यमातून करण्यात आला आहे.
यापैकी, राज्यांनी वाया गेलेल्या लसींच्या मात्रांसह एकूण 25,10,03,417 लसींच्या मात्रांचा वापर केला आहे.
2.18 कोटींहून अधिक  लसींच्या मात्रा अद्याप राज्ये/केंद्रशासित प्रदेशांकडे उपलब्ध असून त्या देण्याचे काम सुरु आहे.
तसेच 56,70,350 लसींच्या मात्रांचा पुरवठा करण्याचे काम सुरू असून पुढील तीन दिवसांत त्या राज्य/केंद्रशासित प्रदेशांकडे सुपूर्द करण्यात येतील.
पंतप्रधान कार्यालय
चांद्रयान-3 चे यश हे 140 कोटी भारतीयांच्या आकांक्षा आणि क्षमतांचे प्रतिबिंब : पंतप्रधान
नवी दिल्ली, 23 ऑगस्ट 2023
चांद्रयान-3 चे यश हे 140 कोटी भारतीयांच्या आकांक्षा आणि क्षमतांचे प्रतिबिंब आहे, असे पंतप्रधान नरेंद्र मोदी म्हणाले.
भारतीय अंतराळ संशोधन संस्थेचे ट्विट सामायिक करताना पंतप्रधान म्हणाले:
"चांद्रयान -3 चे यश हे 140 कोटी भारतीयांच्या आकांक्षा आणि क्षमतांचे प्रतिबिंब आहे.
नवी क्षितिजे आणि त्याही पलीकडे !
भारतासाठी अभिमानाचा क्षण. "
S.Kakade/S.Kane/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
विज्ञान आणि तंत्रज्ञान मंत्रालय
सीएसआयआर–सीएमईआरआय, दुर्गापूर येथे कामाच्या ठिकाणी कोविड संरक्षण सुविधेचे  अनावरण
सीएसआयआर – सीएमईआरआय, दुर्गापूर येथे सध्याच्या साथीच्या परिस्थितीत प्रभावी बदल घडवून आणण्यासाठी कामाच्या ठिकाणी असलेल्या कोविड संरक्षण सुविधेचे अर्थात कोविड प्रोटेक्शन सिस्टिमचे  अनावरण करण्यात आले. कार्यालयीन ठिकाणी तंत्रज्ञानाच्या एकत्रीकरणासाठी सीओपीएसचे अनावरण करताना सीएसआयआर – सीएमईआरआय, दुर्गापूरचे संचालक प्रा.  हरीश हिरानी म्हणाले की, “आरोग्य कर्मचाऱ्यांशिवाय, कोणत्याही संस्थांची आघाडी सांभाळणारे सुरक्षारक्षक यांना देखील संक्रमित व्यक्तींपासून आणि बाधित वा दूषित वस्तूंपासून कोविडचा धोका निर्माण होऊ शकतो. सीएसआयआर – सीएमईआरआय, दुर्गापूर हे भविष्यात लवकरच डिजिटल पद्धतीची प्रवेश व्यवस्थापन सुविधा विकसित करणार आहेत, ज्यामुळे संपूर्ण कार्यप्रक्रिया संयंत्रित होऊ शकेल आणि सर्व यंत्रणा यांत्रिक पद्धतीने चालणारी आणि इंटरनेटच्या माध्यमातून चालेल”. थर्मल स्क्नॅरसह स्पर्शरहित सौर ऊर्जेवर आधारीत इंटेलिजन्ट मास्क, ज्याचे स्वयंचलित निचरा करणारे युनिट , स्पर्शरहित नळ नळ या गोष्टींचा सीओपीएसने कामाच्या ठिकाणी समावेश केला आहे आणि तंत्रज्ञान हस्तांतरण आणि उत्पादनांच्या ऑर्डरसाठी आता 360° कार फ्लशर उपलब्ध आहेत.
डॉ. हिरानी पुढे म्हणाले की, ``सीएसआयआर – सीएमईआरआय, दुर्गापूर तंत्रज्ञान विकसित करताना उद्योजकांना पाठिंबा देणे आणि स्टार्टअप्सना श्रेणीबद्ध करण्याचे उद्दिष्ट ठेवते आणि त्यांच्यातील नाविन्यपूर्ण कल्पना प्रदर्शित करण्यासाठी व्यासपीठ उपलब्ध करुन देते. भारतात तयार होणाऱ्या उत्पादनांवर सीएसआयआर - सीएमईआरआयने लक्ष केंद्रित केले आहे, ज्यामुळे भारत सरकारने हाती घेतलेल्या आत्मनिर्भर भारत मोहिमेच्या उपक्रमाला चालना मिळेल.``
आरोग्य आणि कुटुंब कल्याण मंत्रालय
भारतात देण्यात आलेल्या लसीच्या एकूण मात्रांनी 5 कोटींचा टप्पा ओलांडला.
महाराष्ट्र, पंजाब, कर्नाटक, छत्तीसगड आणि गुजरातमध्ये दैनंदिन रुग्णांमध्ये वाढ नोंदविण्यात आली.
जागतिक महामारीविरूद्धच्या लढ्यात भारताने महत्त्वपूर्ण टप्पा गाठला आहे. देशात एकूण देण्यात आलेल्या कोविड 19 प्रतिबंधक लसीच्या मात्रांनी 5 कोटींचा टप्पा ओलांडला आहे. तात्पुरत्या अहवालानुसार आज सकाळी 7 वाजेपर्यंत , 8,23,046 लसीकरण सत्रांच्या माध्यमातून लसीच्या 5,08,41,286 मात्रा देण्यात आल्या.
लसीकरण मोहिमेच्या 67 व्या दिवशी ,लसीच्या 23,46,692 मात्रा देण्यात आल्या.
महाराष्ट्र, पंजाब, कर्नाटक, छत्तीसगड आणि गुजरात या पाच राज्यात कोविडच्या दैनंदिन रुग्णसंख्येत वाढ नोंदविण्यात आली. एकूण रुग्णसंख्येपैकी 77.44% रुग्ण या राज्यातील आहेत.
गेल्या 24 तासात 47,262 नवीन कोविड रुग्णांची नोंद झाली.
महाराष्ट्रात सर्वाधिक दैनंदिन 28,699 नवे रुग्ण आढळले .
भारतात सक्रिय रुग्णांची एकूण संख्या आज 3,68,457 वर पोहोचली. ही संख्या एकूण रुग्णसंख्येच्या 3.14% आहे. गेल्या 24 तासात एकूण सक्रिय रुग्णसंख्येत 23,080 इतक्या निव्वळ सक्रिय रुग्णांची नोंद झाली.
भारतात आज बरे झालेल्यांची एकूण संख्या 1,12,05,160 आहे. रुग्ण बरे होण्याचा राष्ट्रीय दर 95.49%. आहे.
गेल्या 24 तासात 23,907 रुग्ण उपचारानंतर बरे झाले.
गेल्या 24 तासात 275 मृत्यूंची नोंद झाली.
नवीन मृत्युसंख्येपैकी 83.27% मृत्यू सहा राज्यात नोंदविण्यात आले. महाराष्ट्रात सर्वाधिक  मृत्यूंची नोंद झाली.
पंतप्रधान कार्यालय
विविध सणानिमित्त पंतप्रधानांकडून जनतेला शुभेच्छा
" सण आणि उत्सव भारताच्या विविधतेचे दर्शन घडवितात तसेच 'एक भारत, श्रेष्ठ भारत' या मूलतत्त्वाची साक्ष देतात."- पंतप्रधान.
आजपासून येत्या काही दिवसांतील विविध सण आणि उत्सवांचे औचित्य साधून पंतप्रधान श्री.नरेंद्र मोदी यांनी जनतेला शुभेच्छा दिल्या आहेत. ते म्हणतात, "हे सण आणि उत्सव भारताच्या विविधतेचे दर्शन घडवितात तसेच 'एक भारत, श्रेष्ठ भारत' या मूलतत्त्वाची साक्ष देतात. या सणांच्या रूपाने देशभर सुख-समृद्धी आणि बंधुभाव नांदत राहो."
ग्राहक व्यवहार, अन्न आणि सार्वजनिक पुरवठा मंत्रालय
बाटलीबंद पेयजलावर ISI चिन्हाचा गैरवापर करणाऱ्या कंपनीवर भारतीय मानक ब्युरो चा छापा; गुन्हा दाखल करण्यासाठी कारवाई सुरू
कोणतीही खरेदी करण्यापूर्वी, उत्पादनावर ISI चिन्ह अस्सल असल्याची खात्री करा; http://www.bis.gov.in ला भेट द्या किंवा BIS CARE मोबाइल अॅप वापरा: भारतीय मानक ब्युरो
मुंबई येथील BIS अर्थात भारतीय मानक ब्यूरोने 09 सप्टेंबर 2021 रोजी ठाणे जिल्ह्यातील भिवंडी येथे भारतीय मानक 14543 नुसार " बाटलीबंद पेयजलावर" ISI चिन्हाचा गैरवापर तपासण्यासाठी सक्तीचे छापे आणि जप्तीची कारवाई केली. मेसर्स मदर बेव्हरेजेस, , च्या आवारात टाकलेल्या छाप्यात भारतीय मानक ब्युरोच्या प्रमाणित चिन्हाचा  गैरवापर आढळला.
मेसर्स मदर बेव्हरेजेस, वैध परवान्याशिवाय आणि CM/L.No-7200168205 आणि CM/L.No-3723560 सारखे विविध परवाना क्रमांक वापरून ZIP Aqua, Oxy Clear, Reeha, ZEF Aqua, OXYREO या ब्रँडचे सीलबंद पेयजल BIS चिन्हाचा गैरवापर करून विकत असल्याचे आढळले. या छाप्यात भारतीय मानक 14543: 2016 नुसार 1 लीटरच्या सुमारे 360 बाटल्या आणि 500 मिलीलिटरच्या 852 बाटल्या तसेच विविध प्रकारचे लेबल/स्टिकर्स जप्त करण्यात आली. बीआयएस मुंबईच्या अधिकाऱ्यांच्या पथकात श्री. अर्जुन.टी आणि श्री. निशिकांत सिंह या क वर्गाच्या शास्त्रज्ञांचा समावेश होता.
भारतीय मानक ब्यूरो कायदा 2016 नुसार भारतीय मानक ब्यूरोच्या मानक चिन्हांचा गैरवापर केल्यास दोन वर्षांपर्यंत कारावास किंवा किमान 2,00,000 रुपये दंड किंवा दोन्ही होऊ शकतो. या गुन्ह्यासाठी न्यायालयात गुन्हा दाखल करण्याची कारवाई सुरु आहे. अनेकदा असे आढळून आले आहे की बनावट आयएसआय चिन्हांकित उत्पादने ग्राहकांना मोठ्या नफ्यासाठी तयार करून विकली जातात. म्हणून, सर्वांना विनंती केली जाते की बीआयएस वेबसाइट http://www.bis.gov.in ला भेट देऊन किंवा बीआयएस केअर मोबाईल ऍप्लिकेशन वापरून खरेदी करण्यापूर्वी उत्पादनावर आयएसआय मार्कची सत्यता पडताळून पाहा.
नागरिकांना विनंती केली जाते की जर त्यांना कोणत्याही उत्पादनावर आयएसआय मार्कचा गैरवापर झाल्याचे आढळले तर त्यांनी त्याची माहिती प्रमुख, MUBO-II, पश्चिम क्षेत्रीय कार्यालय, BIS, मनकालय, E9, मरोळ टेलिफोन एक्सचेंजच्या मागे, अंधेरी , मुंबई - 400 093 येथे कळवावी. अशा तक्रारी hmubo2@bis.gov.in
या ई -मेलवरही करता येतील. अशा माहितीचा स्रोत गोपनीय ठेवला जाईल.
स्त्रोत: भारतीय मानक ब्यूरो, मुंबई
कायदा आणि न्याय मंत्रालय
न्याय विभागाने आपल्या टेली -लॉ कार्यक्रमांतर्गत 9 लाख लाभार्थ्यांचा महत्वपूर्ण टप्पा ओलांडला
टेली -लॉ मध्ये न्यायदान प्रक्रिया सर्वसमावेशक करण्याची आणि कायद्याचे शासन मजबूत करण्याची क्षमता आहे- कायदा मंत्री रविशंकर प्रसाद
नवी दिल्ली, 6 जुलै 2021
टेली -लॉ कार्यक्रमांतर्गत 9 लाख लाभार्थ्यांचा महत्वपूर्ण टप्पा साजरा करण्यासाठी आणि “आझादी का अमृत महोत्सव” चा प्रारंभ करण्यासाठी न्याय विभागाने आज नवी दिल्लीत एक कार्यक्रम आयोजित केला.
या वेळी बोलताना कायदा मंत्री रविशंकर प्रसाद यांनी सामान्य नागरिकांच्या दैनंदिन सामाजिक समस्या / संघर्षाचे निराकरण करण्यासाठी आणि त्यांच्यासाठी सुरु केलेल्या विविध योजनांचा लाभ मिळवण्यात जनतेला मदत करण्यासाठी आधारस्तंभ बनलेल्या व्हीएलई, पीएलव्ही, राज्य समन्वयक आणि पॅनेल वकिलांच्या प्रयत्नांचे कौतुक केले .
टेली -लॉ उपक्रमाच्या वेगवान विस्ताराबाबत मित्रा म्हणाले, “टेलि-लॉ ने 2017 मध्ये 1800 सीएससीच्या माध्यमातून 11 राज्यातील 170 जिल्ह्यांमधून आपला प्रवास सुरु केला. 2019 मध्ये, सीएससींची संख्या 29,860 पर्यंत नेताना 115 महत्वाकांक्षी जिल्हे जोडले गेले. न्याय विभागाला अभिमान आहे की आज 50,000 सीएससी व्यापलेल्या 34 राज्ये / केंद्रशासित प्रदेशांमधील 633 जिल्ह्यात टेली -लॉ कार्यरत आहे. ”
ते पुढे म्हणाले की, गेल्या एका वर्षात टेली -लॉ ने लाभार्थींच्या संख्येत 369% वाढ नोंदवली. कोविड महामारी दरम्यान सामान्य नागरिकांनी त्यांचे हक्क आणि अधिकार सांगण्यासाठी हे माध्यम व्यापकपणे वापरले. आम्ही जून 2021 मध्ये एक नवीन मैलाचा दगड गाठला असून टेली -लॉ द्वारे 9.5 लाखाहून अधिक नागरिकांना लाभ मिळाला आहे.
या कार्यक्रमात देशातील पाच विभागांमध्ये विविध श्रेणी अंतर्गत सर्वोत्तम कामगिरी करणाऱ्या 20 पदाधिकाऱ्यांचा सत्कार देखील करण्यात आला. श्रेणी निहाय तपशील खालीलप्रमाणे आहेतः
ग्रामस्तरीय उद्योजक श्रेणीत विजय मोहन कसबे , पॅरा-लीगल व्हॉलंटिअर श्रेणीत वैजयंती कलप्पा बोनगारगे, राज्य समन्वयक गटात योगेश निकम, पॅनल वकीलांमध्ये श्वेतांजली मिश्रा या महाराष्ट्रातील पदाधिकाऱ्यांचा यात समावेश आहे.
श्वेतांजली मिश्रा  महाराष्ट्र - त्या 2019 पासून यात सहभागी आहेत आणि लाभार्थ्यांना 30,000 पेक्षा अधिक सल्ले मिळवून दिले असून 'लाभार्थ्यांचा आवाज ' मध्ये त्यांच्या 34 यशोगाथा निवडण्यात आल्या आहेत.
M.Chopade/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 191
भूविज्ञान मंत्रालय
यंदाच्या नैऋत्य मोसमी पावसाबाबत दीर्घकालीन अंदाजाचा दुसरा टप्पा
(नवी दिल्ली, 30 मे 2018
भारतीय हवामान शास्त्र विभागाने वर्तवलेला दीर्घकालीन अंदाजाचा दुसरा टप्पा पुढीलप्रमाणे:-
देशभरात जून ते सप्टेंबर 2018 या काळात सर्वसाधारण म्हणजेच दीर्घकालीन सरासरीच्या 96 टक्के ते 104 टक्के पाऊस पडेल असा अंदाज आहे. संख्यात्मकदृष्ट्या जून ते सप्टेंबर या काळात देशात दीर्घकालीन सरासरीच्या 97 टक्के पाऊस पडेल असा अंदाज आहे. यात 4 टक्के कमी-जास्त होऊ शकतात.
प्रांतीयदृष्ट्या वायव्य भारतात 100 टक्के, मध्य भारतात 99 टक्के, दक्षिण भारतात 95 टक्के तर ईशान्य भारतात 93 टक्के पावसाचा अंदाज आहे.
जुलै महिन्यात सरासरीच्या 101 टक्के तर ऑगस्ट महिन्यात सरासरीच्या 94 टक्के पाऊस पडेल असा अंदाज आहे.
B.Gokhale/S.Kane/P.Kor
आरोग्य आणि कुटुंब कल्याण मंत्रालय
देशभरात 23 कोटींहून अधिक कोविड चाचण्या घेण्यात आल्या
लसींचे 3.7 कोटींहून अधिक डोस दिल गेले
गेल्या 24 तासांत 20 लाखांहून अधिक लसींचे डोस देण्यात आले.
नवी दिल्ली, 18 मार्च 2021
देशभरात करण्यात आलेल्या कोविड चाचण्यांची संख्या आता 23 कोटींहून अधिक झाली आहे.आजच्या तारखेपर्यंत 23,03,13,163 चाचण्या करण्यात आल्या आहेत. देशाचा एकूण पॉझिटिव्हीटी दर सातत्याने 5% हून कमी राहिला आहे.आज हा दर 4.98% इतका आहे.
भारतात दररोज दर दहा लाख लोकसंख्येच्या प्रमाणात होणाऱ्या चाचण्या 140 पेक्षा अधिक असून आज दैनंदिन पॉझिटिव्हीटी दर 3.37% इतका राहिला.
दुसऱ्या बाजूला भारत अतिशय वेगाने 4 कोटी लोकांचे लसीकर पूर्ण करण्याच्या दिशेने मार्गक्रमण करीत आहे.
आज सकाळी 7 वाजता प्राप्त झालेल्या अहवालानुसार 3,71,43,225 लसींच्या मात्रा 6,15,267 सत्रांमधून देण्यात आल्या.
यात 75,68,844 आरोग्य कर्मचारी  46,32,94 आरोग्य कर्मचारी , 77,16,084 पहिल्या फळीतील कोविड योध्दे 19,09,528 पहिल्या फळीतील कोविड योध्दे , 24,57179 सहव्याधी असलेले 45 वर्षांवरील लाभार्थी  आणि 60 वर्षांपेक्षा जास्त वय असलेल्या 1,28,58,680 लाभार्थ्यांचा समावेश आहे.
लसीकरण मोहिमेच्या आजच्या 61व्या दिवशी 20 लाखांहून  अधिक लसींच्या मात्रा देण्यात आल्या.
एकूण 17,38,750 लाभार्थ्यांना 28,412 सत्रांद्वारे लसीचा पहिला डोस देण्यात आला आणि 3,39,969 एचसीडब्ल्यूज आणि एफसीडब्ल्यूज यांना लसीचा दुसरा डोस देण्यात आला.
भारतातील एकूण सक्रीय रुग्णभार 2,52,364 वर पोहोचला असून एकूण पॉझिटिव्ह रुग्णांची संख्या 2.20% इतकी आहे.गेल्या 24 तासांत एकूण सक्रीय रुग्णसंख्येत 17,958 रूग्णांची नोंद होऊन त्यात अधिक भर पडली.
खालील आलेख भारतातील रुग्णांची सद्यस्थिती देत आहे.
महाराष्ट्र, पंजाब, कर्नाटक, गुजरात आणि तामिळनाडू या पाच राज्यांत दैनंदिन कोविड रुग्णसंख्येत सातत्याने वाढ नोंदली जात आहे. 79.54% नवीन रुग्ण या पाच राज्यांत आढळून आले आहेत.
गेल्या 24 तासांत 35,871 नव्या रुग्णांची नोंद झाली.
महाराष्ट्रात सर्वाधिक म्हणजे 16,620 इतक्या दैनंदिन रुग्णांची नोंद झाली आहे. त्याखालोखाल केरळमध्ये 1,792 तर पंजाबमध्ये 1,492 नव्या रुग्णांची नोंद झाली.
आठ राज्यांतील रुग्णसंख्येत दररोज वाढ होत आहेत. यात महाराष्ट्र, तामिळनाडू,पंजाब,मध्यप्रदेश, दिल्ली,गुजरात, कर्नाटक आणि हरीयाना या राज्यांचा समावेश आहे.
केरळमध्ये गेल्या महिन्यापासून रुग्णसंख्या सातत्याने कमी होत असल्याची नोंद होत आहे.
भारतात आज कोविडमुक्त झालेल्यांची एकूण संख्या 1,10,63,025 आहे. देशातील रूग्णमुक्तीचा राष्ट्रीय दर 96.41% इतका आहे. गेल्या 24 तासांत 17,741 रुग्ण बरे होऊन घरी परतल्याची नोंद झाली आहे.
गेल्या 24 तासांत 172 जणांचा मृत्यु झाल्याची नोंद झाली आहे.
यापैकी पाच राज्यांत 84.88%  रुग्णांचा मृत्यू झाला. महाराष्ट्रात सर्वाधिक मृत्यु  झाले.गेल्या 24 तासांत पंजाबमध्ये त्याखालोखाल 35 दैनंदिन मृत्यूंची तर केरळमध्ये 13 मृत्यूंची नोंद झाली आहे.
एकूण मृत्यु दर 1.5% पेक्षा  कमी आहे तसेच तो सातत्याने खाली येत आहे.
गेल्या 24 तासांत 18 राज्ये आणि केंद्रशासित प्रदेशांत मिळून कोविड-19 मुळे एकाही मृत्यूची नोंद झालेली नाही.यात राजस्थान, आसाम, चंदीगड, हिमाचल प्रदेश, उत्तराखंड, ओदिशा, झारखंड, पुडुचेरी, लक्षद्वीप, सिक्कीम, लडाख,मणिपूर, दादरा आणि नगरहवेली ,दीव आणि दमण ,मेघालय, नागालँड, त्रिपुरा, अंदमान आणि निकोबार द्वीपसमूह तसेच अरुणाचल प्रदेश यांचा समावेश आहे.U.Ujgare/S.Patgaonkar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
एफआयजी वर्ल्ड चॅलेंज चषक स्पर्धेत सुवर्णपदक पटकविल्याबद्दल दीपा कर्माकर यांचे पंतप्रधानांतर्फे अभिनंदन
नवी दिल्ली, 8 जुलै 2018
एफआयजी वर्ल्ड चॅलेंज चषक स्पर्धेत सुवर्णपदक पटकविल्याबद्दल पंतप्रधान नरेंद्र मोदी यांनी दिपा कर्माकर हिचे अभिनंदन केले आहे.
“भारताला दीपा कर्माकर हिच्याबद्दल अभिमान आहे ! मेर्सिन, टर्की येथे फिग वर्ल्ड चॅलेंज कप व्हॉल्ट स्पर्धेत सुवर्णपदक मिळविल्याबद्दल अभिनंदन! हा विजय तिचा दृढनिश्चय आणि हार न खाण्याचा दृष्टिकोन याचे एक उत्कृष्ट उदाहरण आहे.” असे पंतप्रधान म्हणाले.
B.Gokhale/P.Malandkar
(Visitor Counter : 79
सांस्कृतिक मंत्रालय
अर्जुन राम मेघवाल यांनी नवी दिल्लीत भारतीय राष्ट्रीय अभिलेखागार येथे "वुमन अँड नेशन बिल्डिंग: 1857 टू रिपब्लिक" या प्रदर्शनाचे केले उद्घाटन
नवी दिल्ली, 11 मार्च 2023
भारतीय राष्ट्रीय अभिलेखागाराच्या 133 व्या स्थापना दिनानिमित्त अर्जुन राम मेघवाल यांनी आज नवी दिल्ली मधील भारतीय राष्ट्रीय अभिलेखागार इथे “वुमन अँड नेशन बिल्डिंग: 1857 टू द रिपब्लिक”, अर्थात “महिला आणि राष्ट्र उभारणी: 1857 पासून प्रजासत्ताकापर्यंत” या प्रदर्शनाचे उद्घाटन केले.
यावेळी बोलताना अर्जुन राम मेघवाल म्हणाले की, भारतीय स्वातंत्र्य लढ्यातील अनाम योद्ध्यांना प्रकाशात आणण्याची पंतप्रधान नरेंद्र मोदी यांची संकल्पना ज्यामध्ये महिलांनी महत्वपूर्ण भूमिका बजावली होती. ते म्हणाले की राष्ट्र उभारणीत आणि 1857 पासून ते स्वातंत्र्यलढ्यापर्यंत महिलांनी दिलेले योगदान हे प्रदर्शन उद्बोधक पद्धतीने अधोरेखित करते. दुर्गावती देवी आणि कस्तुरबा गांधी यांचे उदाहरण देऊन, अर्जुन राम मेघवाल म्हणाले की, हे प्रदर्शन त्यांच्या योगदानामधील महत्त्वाच्या आणि अज्ञात पैलूंवर प्रकाश टाकते.
या प्रदर्शनाच्या माध्यमातून राष्ट्रनिर्मितीच्या प्रक्रियेत महिलांनी दिलेले योगदान दाखवण्याचा प्रयत्न केला आहे. जुलमी वसाहतवादी राजवटीपासून मुक्त होण्याचा भारताचा स्वातंत्र्य लढा असो, बालविवाह आणि अस्पृश्यता यासारख्या सामाजिक कुप्रथांचे निर्मूलन असो, स्त्री शिक्षणासाठीचे कार्य असो किंवा स्वतंत्र भारतासाठी राज्यघटनेची निर्मिती असो- भारतीय स्वातंत्र्याच्या पहिल्या युद्धापासून, ते भारतीय प्रजासत्ताकच्या घोषणेपर्यंत महिला नेहमीच आघाडीवर राहिल्या आणि त्यांनी आपल्या न पुसता येण्याजोग्या पाऊलखुणा मागे सोडल्या आहेत.
हे प्रदर्शन 30 एप्रिल 2023 पर्यंत शनिवार, रविवार आणि राष्ट्रीय सुट्ट्यांसह दर दिवशी सकाळी 10:30 ते संध्याकाळी 5:00 या वेळेत सर्वांसाठी खुले राहील.S.Kane//R.Agashe/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 99
सांस्कृतिक मंत्रालय
‘जय हिंद’ – लाल किल्ल्यावरील या नवीन लाइट आणि साउंड शोचे केंद्रीय गृहमंत्री अमित शहा यांच्या हस्ते उद्या उद्घाटन होणार
नवी दिल्ली, 9 जानेवारी 2023
ठळक मुद्दे:
- भारतीय पुरातत्व सर्वेक्षण विभागाद्वारे लाल किल्ल्यावरील नवीन लाईट अँड साउंड शोचे नाव 'जय हिंद' असे आहे.
- लाल किल्ल्यावरील ‘जय हिंद’ हा लाईट अँड साउंड शो हिंदी आणि इंग्रजी भाषेत प्रदर्शित केला जाईल.
- एका वेळेस एकूण 700 प्रेक्षक हा शो पाहू शकतात.
लाल किल्ल्यावर बहुप्रतिक्षित लाइट अँड साउंड शोचे उद्घाटन उद्या संध्याकाळी केंद्रीय गृहमंत्री अमित शहा यांच्या हस्ते होणार आहे.
‘जय हिंद’ नावाने नव्या रूपात लाल किल्ल्यावरील लाईट अँड साऊंड शो 17 व्या शतकापासून आजपर्यंतच्या भारताच्या शौर्य आणि इतिहासाचे नाट्यमय सादरीकरण असेल. तीन भागांमध्ये विभागलेला एक तासाचा लाईट अँड साउंड शो 'जय हिंद' हा मराठ्यांचा उदय, 1857 चा स्वातंत्र्य संग्राम, आझाद हिंद सेनेचा उदय यासह प्रोजेक्शन मॅपिंग, लाइव्ह अॅक्शन फिल्म्स, लाइट आणि इमर्सिव्ह साउंड, अभिनेते , नर्तक आणि कठपुतळी अशा सर्व प्रकारच्या ललित कला प्रकारांचा वापर करून स्वातंत्र्याचा लढा आणि गेल्या 75 वर्षांत भारताची निरंतर प्रगती असा भारताच्या इतिहासातील महत्वाचा भाग साकार करेल . 3-भागांचा हा कार्यक्रम नौबतखाना ते दीवान-ए-आम ते दिवाण-ए-खास अशा लाल किल्ल्यातील विविध स्मारकात प्रदर्शित केला जाईल.
एका वेळी 700 लोकांच्या आसन व्यवस्थेसह हा शो इंग्रजी आणि हिंदी भाषांमध्ये जनतेला दाखवला जाईल.
सुंदर संकल्पना, पटकथा आणि मांडणी केलेला, सुमारे 1 तास चालणारा हा शो संवादात्मक तंत्रांद्वारे नवीन पिढ्यांसाठी भारताचा समृद्ध इतिहास आणि वारसा अधोरेखित करणारा एक प्रकारचा दृश्य आणि सांस्कृतिक कार्यक्रम आहे.
लाल किल्ल्यातील लाइट अँड साउंड शो तब्बल 5 वर्षानंतर नव्याने सुरू होत आहे.
स्वातंत्र्याच्या अमृत महोत्सवाचा एक भाग म्हणून, भारतीय पुरातत्व सर्वेक्षणाने याआधीच याद-ए-जालियन संग्रहालय, 1857 च्या भारताच्या पहिल्या स्वातंत्र्यसंग्रामावर आधारित संग्रहालय, आझादी के दिवाने आणि लाल किल्ल्यातील नेताजी सुभाष चंद्र बोस संग्रहालय अशी 4 संग्रहालये लाल किल्ल्यात उघडली आहेत. आता नवीन लाइट आणि साउंड शोची भर पडल्याने अभ्यागतांमध्ये देशभक्तीचा अभिमान आणखी जाज्वल्य होईल.
अलिकडच्या वर्षांत, भारतीय पुरातत्व सर्वेक्षण, देशभरातील स्मारके आणि स्थळांचा गौरव करून त्याद्वारे अभ्यागतांचा अनुभव समृद्ध करून निरंतर कार्य करत आहे, मग ते 100 कोटी लसीकरणाच्या उपलब्धतेच्या वेळी रोषणाई असो, स्वातंत्र्याच्या 75 वर्षांचा उत्सव किंवा जी 20 प्रतिनिधींचे स्वागत असो.N.Chitale/V.Joshi/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 102